Държавен вестник, бр. 91, 2022 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  91
(2) На ГКПП на сухопътните граници с 
държави членки, при наличие на информация 
за заплаха за вътрешната сигурност, обществе-
ния ред, международните отношения на дър-
жавите членки или заплаха за общественото 
здраве, ръководен служител, началникът на 
смяна/група или командирът на отделение 
могат да разпоредят извършване за определен 
период от време на систематични проверки 
в базите данни. 
Чл. 29. Лица, които се ползват с право на 
свободно движение съгласно правото на Съ-
юза, превозните средства, с които пътуват, и 
предметите в тяхно владение могат да бъдат 
обект на допълнителни контролни процедури 
в рамките на граничната проверка, когато:
1. са обекти в националните бази дан-
ни, Шенгенската информационна система 
(ШИС) или информационната система на  
Интерпол;
2. са налице признаци за подправки, зали-
чавания и други в документите за пътуване и 
за регистрация и/или собственост на ползва-
ното превозно средство, както и в случаите, 
когато има съмнение за използване на чужд 
документ за самоличност;
3. данните от техническите средства за 
проверка на ГКПП или поведението на 
специализираните служебни кучета дават 
основание да се предполага наличие на ук-
рити лица, забранени или изискващи специ-
ално разрешение за пренасяне или държане 
вещи, както и такива, които са предмет на 
престъпление;
4. са налице данни за участие на преми-
наващото през границата лице в подготвено, 
извършващо се или извършено престъпление 
или административно нарушение.
Г л а в а  в т о р а
РЕД ЗА ИЗВЪРШВАНЕ НА ЦЯЛОСТНИ 
ГРАНИЧНИ ПРОВЕРКИ НА ГРАЖДАНИ 
НА ТРЕТИ СТРАНИ
Раздел I
При влизане в страната
Чл. 30. (1) Полицейските органи на първа 
линия извършват цялостна гранична провер-
ка, като изискват документа за пътуване от 
влизащия през границата гражданин на трета 
страна, при което извършват:
1. проверка на самоличността на лицето 
чрез идентификация;
2. проверка на валидността на документа 
за пътуване – срокът му трябва да изтича 
най-малко три месеца след планираната дата 
на отпътуване от територията на страната и 
да е издаден в рамките на предходните десет 
години;
3. проверка за наличие на признаци за 
фалшифициране или подправяне на документа; 
4. проверка дали лицето отговаря на услови-
ята за влизане, посочени в чл. 6 от Кодекса на 
шенгенските граници, като извършва провер-
ките по чл. 8, т. 3 от Кодекса на шенгенските 
граници, включително и на срока на престой 
при предишно пребиваване на територията 
на Република България;
5. проверка в АИС ГК с цел установяване 
дали гражданинът на трета страна, пре-
возното средство и вещите, които пренася, 
представляват заплаха за обществения ред, 
вътрешната сигурност, общественото здраве 
или международните отношения на някоя от 
държавите членки;
6. полагане на входен граничен печат в 
документа за пътуване.
(2) Когато в документа за пътуване на 
гражданина на трета страна са вписани дру-
ги лица, процедурата по ал. 1 се извършва 
и за тях. Идентификация на вписаните лица 
не се извършва, ако документът не съдържа 
техните снимки.
(3) Граждани на трети страни, които не 
разполагат с българска виза, но притежават 
валидни единни (шенгенски) визи, валидни 
визи за дългосрочно пребиваване и разреше-
ния за пребиваване, издадени от държавите 
членки, които изцяло прилагат достиженията 
на правото от Шенген, както и Швейцария 
и Лихтенщайн, се пропускат за целите на 
краткосрочно пребиваване за не повече от 90 
дни в рамките на всеки 180-дневен период, 
при което се отчита 180-дневният период, 
предшестващ всеки ден от престоя.
(4) Граждани на трети страни, които не 
разполагат с българска виза, но притежават 
валидни визи или разрешения за пребиваване, 
издадени от Румъния, Хърватия и Кипър, се 
пропускат за целите на краткосрочно пре­
биваване за не повече от 90 дни в рамките на 
всеки 180-дневен период, при което се отчита 
180-дневният период, предшестващ всеки ден 
от престоя.
Чл. 31. (1) В случаите, когато при гранична 
проверка се установи неизпълнение на някое 
от условията за влизане или наличието на 
забрана за влизане на гражданин на трета 
страна в Република България, полицейските 
органи съставят „Единен стандартен форму-
ляр за отказ за влизане в страната“, копие от 
който се съхранява на ГКПП, и обработват 
документите на лицето в съответствие с взе-
тото решение за отказ за влизане.
(2) Служителят, установил обстоятелствата 
по ал. 1, уведомява незабавно началника на 
смяната/групата, командира на отделение или 
ръководещия смяната служител за случая, 
който предприема действия по организиране 
връщането на лицето на територията на дър-
жавата, от която идва, и връчва екземпляр от 
формуляра на гражданина на трета страна.